open-index/open-wikipedia-markdown huggingface dataset:
Virtuell privat server

**Virtuell privat server (VPS)** er en tjeneste som selges over Internett som tilbyr kunden leie av egne virtuelle datamaskiner. Kunden logger på med administratorrettigheter og kan installere og kjøre hva de vil på innenfor leverandørens rammer.

Typiske oppgaver kan være drift av webtjenester/websider med høy oppetid eller bruk-og-kast-servere for testing og utprøving av ny programvare.

Det vil i mange tilfeller være billigere å leie en eller flere VPSer i perioder enn å kjøpe og drifte egne servere hjemme/i bedriften. F.eks. når behov for økt datakapasitet er kortvarig. Variabler som påvirker leieprisen kan være:
* Tid, pr time, dag eller måned
* Minnestørrelse
* Diskplass
* Antall CPU-kjerner
* Operativsystem, Windows-servere koster typisk mer enn Linux
* Annen forhåndsinstallert ikke-gratis programvare
* Tillatt mengde opp- og nedlasting i en periode
* Sikkerhetslagring (backup)
* Tilbakestillingsfunksjoner (snapshots)
* Type disk, rask SSD eller tradisjonell harddisk
* Geografisk plassering i verden, noen leverandører tilbyr servere i flere land og kontinenter
* Forskjellige oppetidsgarantiordninger

Bestilling, installasjon og til slutt destruering av VPSer kan hos mange leverandører automatiseres og fjernstyres med kommandoer i scripts slik at antall innleide VPSer kan justeres mer eller mindre automatisk etter behovet for datakraft.

VPS viser til en virtuell datamaskin som benyttes av en enkeltstående bruker av en datatjeneste. Begrepet benyttes for å framheve at den virtuelle maskinen, som kjører i programvare på den samme fysiske datamaskinen som andre virtuelle maskiner, har som funksjonalitet som en adskilt fysisk datamaskin, men dedikert til den enkelte brukerens behov. Hensikten er at det er billigere å ha en fysisk maskin som opptrer som om den var et antall maskiner, hvilket gjør at den har programvare som får den fysiske maskinen til opptre som om det var, virtuelt, var flere maskiner. Begrepet «virtuell dedikert server» (VDS) er noenlunde det samme konseptet.

En virtuell privat server kan brukes til mange forskjellige ting. Som for eksempel å holde siden din i gang hele døgnet om du hoster noe som trenger at hosten må være på hele døgnet. Du kan kjøpe nettbaserte servere ved å søke Virtuell privat server ellers så går det an å kjøpe sin egen virtuelle server som du kan ha hjemme. Virtuell privat server koster cirka 40-300 kroner i måneden, hos noen spesielle hoster kan få med egne domenenavn. Hver virtuell tjener eller server kjører på sitt eget operativsystem som kan rebootet individuelt.

## Se også
* Virtuell maskin
* Emulator
Nipponopsalididae

* *[[Nipponopsalis]]*

**Nipponopsalididae** er en gruppe av edderkoppdyr som tilhører ordenen vevkjerringer (Opiliones). Gruppen omfatter bare tre arter fra Japan og Korea. 

## Utseende
Ganske små (kroppslengde 2-4 mm) vevkjerringer med temmelig store øyne. Chelicerene er forlengede, lengre enn kroppen, også pedipalpene og beina er lange.

## Levevis

## Utbredelse
Familien er bare kjent fra Japan og Korea.

## Systematisk inndeling

* Edderkoppdyr (Arachnida)
** Vevkjerringer (Opiliones) 
*** underorden **[[Dyspnoi]]** Hansen & Sørensen, 1904
**** overfamilie Troguloidea Sundevall, 1833
***** familie Nipponopsalididae Martens, 1976
****** slekten *[[Nipponopsalis]]* Martens & Suzuki, 1966
******* *[[Nipponopsalis abei]]* (Sato & Suzuki, 1939) – Japan, inkludert Ryukyu-øyene
******* *[[Nipponopsalis coreana]]* (Korea)
******* *[[Nipponopsalis yezoensis]]* (Suzuki, 1958) (Hokkaidō, Kurilene)

## Kilder

## Eksterne lenker
*
Slaget ved Køge

**Slaget ved Køge** var et slag mellom danske militssoldater og britiske hærstyrker som beleiret København og fant sted 29. august 1807 ved Køge, slaget endte med en overlegen britisk seier.

Danmark-Norge forsøkte å holde seg nøytralt under Napoleonskrigene, men Storbritannia fryktet at den store dansk-norske flåten skulle komme under fransk kontroll og fremsatte derfor et ultimatum overfor den dansk-norske regjering, enten måtte orlogsflåten utleveres som pant til Storbritannia eller så ville britene angripe og ta flåten med makt. Da kravet ble avvist gikk britiske tropper iland ved Vedbæk den 16. august 1807 og innledet beleiringen av København.

Generalløytnant Castenschiold ble beordret til å opprette et «frikorps» og unnsette hovedstaden. Castenschiolds styrker ble konsentrert omkring Roskilde  og Lejre, mens general Oxholm ble sendt sydpå for å aktivere det Søndre Sjællandske Landeværnsregiment. Castenschiold forflyttet seg til Køge  den 26. august, og den 28. august ankom Oxholm med sine styrker. I alt rådet Castenschiold over rundt 7&nbsp;000 militssoldater, 600 ryttere og 13 kanoner.

Det britiske hovedkvarteret ved København kjente til landværnets mobilisering og beordret den 27. august general Arthur Wellesley (den senere hertug av Wellington) å finne og nedkjempe det danske landværnet. De britiske soldatene var overlegent trent og nedkjempet og jaget de danske styrkene på flukt. Slaget ved Køge blir ellers ofte kalt «treskoslaget» da de dårlig trente og slett utrustede danske bøndene kastet treskoene under flukten fra de disiplinerte og vel utrustede britiske soldatene.

## Eksterne lenker
* 200 års dagen for treskoslaget – 29. august 2007
Scene 3

***Scene 3*** er et skandinavisk underholdningsprogram som gikk ukentlig på TV3 i 1988. Programmet var en av de første egenproduksjonen som gikk på kanalen og ble vekselvis ledet av Rolv Wesenlund, Rita Westvik, Lars Amble og Ole Ernst. Dette var den første egenproduksjonen som gikk på TV3.

Programmet fortsatte i en viss forstand, også etter 1988, men besto da kun av sammenklipte utdrag av de musikalske innslagene i talkshowet. Senere ble det også sendt innkjøpte show fra USA under samme programtittel.

Programmene ble sendt fra København.

## Referanser
Østjylland

**Østjylland** er den østlige del av halvøya Jylland med Århus som den største by.

Østjylland har aldri vært en administrativ region. Området avgrenses tradisjonelt mot nord av Mariager Fjord og mot syd av Kolding Fjord eller grensen til Sønderjylland. Andre grenser er mere uklare. Grensen mot Vestjylland går tradisjonelt ned gjennom Jylland langs hovedvei 13, tidligere hærveien, og den jyske højderyg, hvor den omtrent følger grensen mellom dialektene østjysk og vestjysk.

Østjylland overlapper delvis med de nyere begreper Midtjylland og Sydjylland. Noen oppfatter således Silkeborg (og især Viborg) som Midtjylland, andre som Østjylland eller som begge deler. Mot syd vil langt de fleste medregne Horsens til Østjylland, mens Vejle og Kolding kan regnes til Øst- og/eller Sydjylland.

Endelig kan man i geografisk forstand tale om en østjysk landskapsform og kjøpstadstype, som strekker seg fra Hobro til Egernførde og Kiel.
Wencke Slomann

**Wencke Anna Thora Slomann** (1918–1990) var en norsk arkeolog. 

Slomann var født i København, men hadde det meste av sin oppvekst i Oslo, med faste sommerbesøk hos familie i Tønsberg. Som student måtte hun flykte til Sverige under krigen, og skrev sin magistergradsavhandling om svensk materiale; avhandlingen heter *Medelpad og Jämtland i eldre jernalder*. Magistergraden tok hun ved Universitetet i Oslo i 1945. 

I 1946 fikk hun stilling som konservator ved Bergen Museum der hun ble fram til 1951. Da fikk hun ansettelse som konservator og senere førstekonservator ved Universitetets Oldsaksamling i Oslo. Her ble hun fram til pensjonsalder i 1986. Slomann var den første kvinnelige arkeologen som ble ansatt i en fast konservatorstilling. 

Slomann arbeidet som distriktsansvarlig for Oppland fylke, og som ansvarlig for samlingene av eldre jernalders oldsaker ved museet. Hennes vitenskapelige produksjon bærer preg av at hun behandler det norske materialet mot en europeisk bakgrunn, og hun var på mange måter en pioner i å fronte en slik vinkling.

Slomann var en aktiv feltarkeolog, med stor reisevirksomhet både på Vestlandet og i Oldsaksamlingens distrikt. På Oldsaksamlingen hadde hun ansvaret for museets eldre jernalderavdeling og i tillegg for biblioteket, frem til det ble tilsatt egen bibliotekar. I sitt forskningsarbeid hadde hun hovedinteressen i eldre jernalder. Hun har levert viktige bidrag til kunnskapen om perioden, både som tidsskriftartikler og monografier. Artikkelen *Folkevandringstiden i Norge* fra 1956 er en generell oversikt, mens boken om Sætrangfunnet fra Buskerud og artikler om funnene fra Avaldsnes på Karmøy og Åker ved Hamar, tar for seg sentrale enkeltfunn fra eldre jernalder/merovingertid. Hun arbeidet også mye med Einang- eller Gardbergfeltet i Vestre Slidre. Hun gjennomførte også viktige kronologiske arbeider med utgangspunkt i materiale fra eldre jernalder. Også utenfor Norge arbeidet hun med dette tidsrommet. Et lengre opphold i Italia resulterte i et større arbeid om Langobardene. Det er aldri blitt publisert.

## Referanser


## Eksterne lenker
*
Onsø herred

**Onsø herred** (svensk: **Onsjö**) var et herred beliggende i  Skåne, i tidligere Østdanmark, etter 1658 i Sverige. 
I det opprinnelige herredet lå blant annet slottene Eriksholm hvor Sophie Brahe residerte, Ellinge slott og Knudstrup hvor den senere berømte astronomen Tyge Brahe ble født.
Kongens Nytorv metrostasjon

**Kongens Nytorv** er en underjordisk metrostasjon i København, under plassen med samme navn. Stasjonen blir betjent av M1, M2, M3 og M4 i Københavns metrosystem. Det finnes vekslemuligheter til diverse busslinjer.

Stasjonen ble innviet 19. oktober 2002 til den nybygde strekningen Vestamager–Nørreport. I 2019 ble linjen *M3* fullført under navnet *[[Cityringen]]*. In 2020 ble linjen *M4* åpnet som passerer Kongens Nytorv i de samme spor som M3. Disse danner en direkte forbindelse til København H.

## Utforming
Kongens Nytorv er bygget og utformet etter samme stil som de fleste andre underjordiske metrostasjoner i Køpenhavns metronettverk. Det er to hovednivåer under bakkenivå; den første er en bare en kort trapp ned fra gateplanet. På dette nivået kan passasjerer ta en heis ned til en mellometasje med utgang i motsatt retning, slik at de så kan ta en annen heis for å nå togplattformene. Det er også en heis som frakter reisende direkte til plattformen.

Det finnes to innganger til stasjonen: Én ved det sydvestlige hjørnet av krysset mellom Kongens Nytorv, Lille Kongensgade, Holmens Kanal og Store Kongensgate, og en annen på innsiden av kjøpesenteret Magasin de Nord.

## Linjer
I dag betjener begge alle metrolinjer Kongens Nytorv. M1 og M2 går til Vanløse vestover og respektivt til Vestamager og Lufthavnen østover. M3 og M4 går i Cityringen och Kongens Nytorv fungerer som en forbindelse mellom de gamle M1 og M2, og de nye M3 og M4. Det er den eneste stasjonen med alle fire linjer.

## Referanser


## Eksterne lenker
* 
*
Baoji–Chengdu-jernbanen

**Baoji-Chengdu-jernbanen** (kinesisk: 宝成铁路, pinyin: *Bao-Cheng Tielu*) er en jernbanestrekning i Folkerepublikken Kina; den fører fra Baoji i provinsen Shaanxi til Chengdu i Sichuan. Den er 669&nbsp;kilometer lang, og ble åpnet i 1961. Dette var den første elektrifiserte jernbanestrekningen i Kina. Den løper langs den nordvestlige rand av Sichuanbekkenet. 

Hovedstasjonene er Chengdu, Deyang, Mianyang, Jiangyou, Guangyuan, Yangpingguan 阳平关, Lüeyang, Fengzhou 凤州, Qinling 秦岭 og Baoji. 

## Eksterne lenker

* Most railways affected by quake "open for disaster relief"
Steen Brahe til Knudstrup

**Steen Ottesen Brahe** (født 21. desember 1547 i Gladsaxe i Skåne, død 11. april 1620 i Kalundborg) var en dansk riksråd. 

## Liv og virke
### Bakgrunn
Han ble født på gården Gladsaxe som sønn av Otte Thygesen Brahe til Knudstrup (1518–1571) og Beate Clausdatter Bille (1526–1605), og hørte til sin tids viktigste adelsmenn både i forhold til staten og de mange gods han var i besittelse av. 

I motsetning til storebror Tyge fikk han en mere praktisk utdannelse. Etter å ha gått i skole i Århus  ble han satt i hus hos Steen Rosensparre for å bli oppdratt i hoffets skikk og seder. 

### Hoff- og embedsmann
Senere ble han hoffjunker, skjenk og til sist riksråd, et embete han beholdt i over 40 år. I 1589 fulgte han som hoffmester Skottlands kommende dronning, prinsesse Anna, til Norge, hvor de måtte overvintre, og hvor kong Jakob VI oppsøkte sin brud. Det følgende år ledsaget han kongeparet via Skåne ned til Danmark og derfra til Skottland. 

Fra 1593 til 1596 var han medlem av et triumvirat under regjeringsrådet, som regjerte for den mindreårige prins Christian. Til dekke for disse utgiftene fikk han len både i Munkeliv kloster og Skt. Hans kloster i Bergen, uten ekstra omkostninger.  

Steen Brahe arvet etter faren halvdelen av Knudstrup, den andre halvdelen kjøpte han i 1594 av broren Tycho Brahe rett før denne forlot Danmark. Med sin første hustru fikk han senere Næsbyholm på Sjælland, og med den anden hustru overtok han Barritskov og Bradskov. I 1581 kjøpte han Bregentved og arvet siden Tersløsegård på Sjælland, Hvedholm på Fyn og Engelsholm i Jylland. 

### Familie
Han ble gift hele tre ganger, først med Birgitte Rosenkrantz, dernest med Kirstine Holck og til sist med Sophie Rostrup. Med sin første hustru fikk han 7 barn, med den andre 2 mens det siste ekteskapet var barnløst. Blant sønnene var Otte Steensen Brahe til Næsbyholm, senere riksråd Jørgen Steensen Brahe til Hvedholm og Tyge Brahe. 

Steen døde på Kalundborg slott og ble begravet i familiegraven i Kågerød kirke, i nærheten av Knudstrup (svensk: *Knutstorp*), Onsø herred i Skåne.

## Referanser


## Eksterne lenker
* Nordisk familjebok
* Salmonsens konversationsleksikon
Canada under Sommer-OL 1996

**Canada under Sommer-OL 1996**. 304 sportsutøvere, 152 menn og 151 kvinner fra Canada deltok i tjuefem sporter under Sommer-OL 1996 i Atlanta. Canada kom på 21.-plass med tre gull-, elleve sølv- og åtte bronsemedaljer. Friidrettsutøveren Charmaine Crooks var Canadas flaggbærer under åpningsseremonien.

## Medaljer

## Medaljevinnerne

## Kilder
* Canada under Sommer-OL 1996: Resultater og profilside  på sports-reference.com
Lyder Sagens gate 10

**Lyder Sagens gate 10** er en villa på Fagerborg i Oslo, nær Stensparken. Den er kjent som et kunstnerhjem ettersom forfatteren Sigrid Undset (1882–1949) bodde i andre etasje i årene 1886–1890. Hun syntes vinduene i huset så ut som øyne med hevede øyebryn.

Sigrid Undset var født i Kalundborg i Danmark, og flyttet to år gammel til Oslo hvor faren, arkeologen Ingvald Undset, arbeidet ved universitetet. Familien bodde på skiftende adresser rundt Stensparken: Hassel­bakken, Lyder Sagens gate, Keysers gate, Stensgaten. Den unge Sigrid selv knyttet seg særlig til Lyder Sagens gate, kanskje fordi det var her hun lærte å lese, leke utendørs og erobre utearealene.

Ingvald Undset hadde etruskiske vaser hjemme hos seg fra sin tid i Italia. I en liten sarkofag lå det brente knokler og aske etter en etrusker, og dette samlet Sigrid Undsets mor i et silketørkle og gravla i hagen. Sigrid Undsets niese Charlotte Blindheim moret seg over at neppe noen av de forbipasserende ante at det lå en brent etrusker gravlagt i hagen til nr 10. 

I første etasje av nr 10 bodde organist Otto Winter-Hjelm med sin tyske kone Anna og deres mange barn. Ekteparet var så «*ødsle og ufornuftige til å tro godt om folk*», skriver Undset i *Elleve år*, og stilte aldri taktløse spørsmål om farens sykdom, noe hun ellers ble utsatt for av andre iblant. Datteren Clara Winter-Hjelm var bare ett år eldre enn Sigrid Undset og den hun lekte mest med. 

Huset og årene der er særlig skildret i Undsets selvbiografiske roman *Elleve år* (1934).

Huset er i privat eie som bolig, og det er ikke særskilt tilrettelagt for å minnes Undset. En statue av Undset, utført av Kjersti Wexelsen Goksøyr i 1991, står i Stensparken.

## Referanser


## Litteratur
* Hilde Diesen. *Dikterhus*. Tell forlag, 1994 (''bokhylla.no – fulltekst)

## Eksterne lenker
* 
* nrk.no, 27.5.2004 «På Sigrid Undsets Fagerborg»
* maihaugen.no Sigrid Undset, tidslinje
Jamaica under Sommer-OL 1996

**Jamaica under Sommer-OL 1996**. Førtiseks sportsutøvere fra Jamaica deltok i fem sporter, friidrett, boksing, bordtennis, seiling og svømming under Sommer-OL 1996 i Atlanta. Jamaica kom på 39.-plass på medaljestatistikken med en gull, tre sølv- og to bronsemedaljer. Friidrettsutøveren Juliet Cuthbert var Jamaicas flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Papa Loves Mambo

**«Papa Loves Mambo»** er en amerikansk sang med melodi av Al Hoffman, Dick Manning og Bix Reichner. Den ble publisert i 1954.

Perry Como with Mitchell Ayres' Orchestra and The Ray Charles Singers spilte inn sangen 31. august 1954. Den ble utgitt av RCA Victor Records i USA med katalognumrene 20-5557 (78-plate) og  37-5857 (single) samt av EMI på His Master's Voice-etiketten i Storbritannia med katalognummer B&nbsp;10886 (78-plate) Den ble senere også innspilt av Dean Martin og av Nat King Cole.

I Norge ble den utgitt på His Master's Voice A.L.&nbsp;3481.

Den har blitt spilt inn på plate av barneunderholderne Sharon, Louis & Bram og utgitt på albumet *Friends Forever* (1998).

«Papa Loves Mambo» har også blitt spilt inn av den australske sangeren Alfio og utgitt på albumet *Rewind*, som er en tributt til Perry Como og 14 andre populære italiensk-amerikanske sangere.

## Norsk versjon
Arne Bendiksen har skrevet en norsk tekst. Den norske tittelen er «Pappa elsker mambo».

### Innspilling
* Johnny Brudvik med Arne Bendiksens orkester. Utgitt på 78-platen Philips P&nbsp;53021&nbsp;H i 1955.

## I media
Sangen har blitt spilt i:

### I filmer
* *[[Tilbake til fremtiden II]]* (*Back to the Future II) (1989)
* *Ocean's Eleven* (2001)
* *Bad Santa* (2003)
* *Stick It* (2006)
* *The Boynton Beach Bereavement Club* (2007)
* *Everybody's Fine* (2009)

=== På TV ===
* *Come Away Home* (på [[TBS]])
* En episode av *Lost*
* En episode av *Malcom i midten* (*Malcolm in the Middle*)
* En episode av *Skinnamarink TV*
* En episode av TVB-serien *Steps''

### I reklame
* Nike-fotballreklamen: Portugal vs. Brazil (2004)

### I videospill
* BioShock (2007). Både som bakgrunnsmusikk og når spilleren omgås med jukeboxer

## Referanser
Irland under Sommer-OL 1996

**Irland under Sommer-OL 1996**. Syttiåtte sportsutøvere, sekstito menn og seksten kvinner fra Irland deltok i tretten sporter under Sommer-OL 1996 i Atlanta. De kom på 28.-plass med tre gull- og en bronsemedalje, alle vunnet av Michelle Smith. Bokseren Francie Barrett var Irlands flaggbærer under åpningsseremonien.

## Medaljer

## Medaljevinnerne

## Eksterne lenker
* OL-resultater på Sports-reference.com
Frédéric de Coninck

**Frederic de Coninck **(født 5. desember 1740, død 4. september 1811) var en nederlandsk handelsmann virksom i Danmark.

Frédéric de Coninck var født i Haag og kom i 1763 til København, hvor han startet rederi- og handelsvirksomhet med oversjøiske produkter. 

De Coninck, som til det ytterste forsto å utnytte de fordelene tidens mange kriger skapte for det nøytrale Danmarks handel, ble en av landets største redere med en flåte på 64 skip. 

Under og etter Englandskrigene (1807–1814) kom firmaet de Coninck i vanskeligheter, og i 1822 måtte firmaet de Coninck lukke.

## Referanser


## Litteratur
* *Frédéric de Coninck og Dronninggaard* : en mosaik av tekster og bilder, utgitt av Jens B. Friis-Hansen og Finn Slente. 1987. ISBN 87-87113-74-0
* Joan Harders:« Frederic de Coninck : en omstridt forretningsmand fra den florissante handelstid». *Erhvervshistorisk årbog*. Bind 38 (1988). Side 106-141.
* Helge Krausing: «De sigtede bag tiltalen ved Højesteret for landsforrædderi under englændernes belejring af København i 1807» *Krigshistorisk tidsskrift*. Årgang 35, nr. 2 (1999). Side 28-31.
* Eva Cater: «Mageløs oplevelse. Intervju med Tom Sjørup» *Berlingske tidende*. 2001-01-24.
* Torsten Søgaard: «Marie de Conincks dagbøger 1793-1815» *Søllerødbogen*. 2007. Side 7-53.
* Peter Henningsen: «Patrioterne i Lyngby : en liden fortælling om handlinger så ædle og uegennyttige, at det turde være løgn. Nordsjælland 1807» *Fortid og nutid*. 2007, hæfte 4. Side 243-262.

## Eksterne lenker
* Om Frédéric de Coninck, fra ''Dansk biografisk Lexikon''
Israel under Sommer-OL 1996

**Israel under Sommer-OL 1996**. Tjufem sportsutøvere, atten menn og sju kvinner fra Israel deltok i ti sporter under Sommer-OL 1996 i Atlanta. De kom på delt 71.-plass med en bronsemedalje.

## Medaljer

## Medaljevinnerne

           
## Eksterne lenker
* Resultater og profilside  på sports-reference.com
William Petty (britisk merkantilist)

**William Petty** (født 26. mai 1623 i Romsey i grevskapet Hampshire, død 16. desember 1687 i London) var en økonom, vitenskapsmann og filosof. Karl Marx regnet ham for å være stamfaren til den engelske nasjonaløkonomien.

## Liv og virke
### Bakgrunn
Allerede i en alder av 15 år drog Petty  i handels- og studieøyemed til Normandie, og studerte senere på hollandske og franske skoler. 

### Karriere
Han ble i 1648 professor i anatomi ved Universitetet i Oxford og deretter embedslege i Irland (generalkirurg for hæren), hvor det ble ham pålagt å sørge for en oppmåling og fordeling av konfiskerte irske landegods. Han hadde flere andre kontorer, især i Irland, sluttet seg til restaurering i 1660, og ble slått til ridder av kong Charles II av England.

I økonomi var Petty en forløper for den induktive statistiske metode. Han må avgjort betegnes som merkantilist, selv om han til tider avvek fra de merkantilistiske synspunkter, for eksempel fra den mer primitive merkantile opposisjon mot eksport av edelmetaller. I estimeringen av arbeidskraft foregrep han Adam Smith i meget, således verditeorien, hvor han mente at et objekts verdi helt er avhengig av den mengde arbeide som dens fremstilling krevde, og i husleie, hvor han så en overskuddsinnkomst, men ikke synes å ha hatt noen tanke om den fallende jordens produktivitet. Samtidig som at han var en glødende tilhenger av full religionsfrihet hadde han formentlig under innflytelse av Thomas Hobbes ervervet uttalte sympatier for et sterkt sentralistisk statssystem.

Hans *Treatise on Taxes and Contributions* (1662) gir et verdifullt bidrag til beskatningslærens historie. En rekke *Essays in Political Arithmetic*, utgitt mellom 1671 og 1687, har betydning som rikholdige kilder for sosiologiske kjensgjerninger vedrørende befolkningsforholdene i samtiden, og *Political Survey or Anatomy of Ireland* (1672) er ved sin merkelig inngående statistiske redegjørelse for landets eiendomsforhold et historisk dokument av rang.

William Petty utgav en forbedret redaksjon av sin venn John Graunts grunnleggende skrift *Natural and Political Observations upon the Bills of Mortality* (1662, femte utgave 1676), hvis forfatterskap av den grunn til tider er tilskrevet Petty selv. Hans ideal var å gjøre *den politiske aritmetikk* til en eksakt vitenskap, hans metode var den direkte iakttagelse og den nøyaktige oppsummering av ordnede fakta.

Petty interesserte seg først og fremst for å finne befolkningens fordoblingsperiode, som han etter heller fantastiske beregninger anslo til 40 år. Petty prøvde også på forskjellige måter å beregne Londons folkemengde, som han 1686 anslo til 650 à 700&nbsp;000 innbyggere.

## Referanser
FR Jugoslavia under Sommer-OL 1996

**FR Jugoslavia under Sommer-OL 1996**. 68 sportsutøvere fra Den føderale republikken Jugoslavia (Serbia og Montenegro) deltok i 13 grener i Sommer-OL 1996 i Atlanta. Jugoslavia kom på 41.-plass på den uoffisielle medaljestatistikken med en gull-, en sølv- og to bronsemedaljer. 

## Medaljer

## Medaljevinnerne

      
## Eksterne lenker
* Resultater og profilside  på sports-reference.com
Madagaskar under Sommer-OL 1996

**Madagaskar under Sommer-OL 1996**. Elleve sportsutøvere, sju kvinner og fire menn fra Madagaskar deltok i fire sporter, boksing, friidrett, tennis og svømming under Sommer-OL 1996 i Atlanta. Det var sjuende gangen Madagaskar deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Indre Sogn

**Indre Sogn** er en betegnelse på kommunene og landområdet rundt indre del av Sognefjorden. Distriktet Indre Sogn omfatter kommunene Vik, Aurland, Lærdal, Årdal, Luster og Sogndal. Den andre delen av Sogn heter Ytre Sogn. Indre Sogn var tidligere fogderi i Nordre Bergenhus Amt (fra 1919 kalt Sogn og Fjordane fylke).

Indre Sogn har et samlet areal på 8 584&nbsp;km² og 28 756 innbyggere per 27. februar 2020.

Noen kilder regner bare Luster og Årdal som Indre Sogn, med Sogndal (inkludert Leikanger), Lærdal og Aurland i Midtre Sogn.

Noen kilder plasserer Aurland, Leikanger, Balestrand og Vik i midtre Sogn. Vest for Balestrand og Vik hører Sogn tradisjonelt til de nordvestlandske dialektene på samme måte som Nordfjord og Sunnfjord. Innenfor denne dialektgrensen kalles dialekten sognemål. Dialekten i Ytre Sogn, Sunnfjord og Nordfjord kalles også fjordamål. De Nordvestlandske dialektene går fra Ytre Sogn til Romsdalsfjorden.

## Kommuner i Indre Sogn

Indre Sogn omfattes av 6 kommuner:

## Tettsteder
Tettsteder i Indre Sogn, rangert etter innbyggertall  (kommune i parentes):

*Sogndalsfjøra –  (Sogndal)
*Øvre Årdal –  (Årdal)  
*Hermansverk/Leikanger –  (Sogndal)
*Årdalstangen –  (Årdal)
*Gaupne –  (Luster)
*Hafslo –  (Luster)
*Viksøyri –  (Vik)
*Lærdalsøyri –  (Lærdal)
*Kaupanger –  (Sogndal))
*Kjørnes –  (Sogndal)
*Aurlandsvangen –  (Aurland)
*Balestrand –  (Sogndal)
*Seimsdalen –  (Årdal)
*Flåm –  (Aurland)

## Politikk
### Stortingsvalgene 1906-1918

Indre Sogn var en valgkrets i Nordre Bergenhus amt ved stortingsvalgene fra 1906 til 1918. Ved disse stortingsvalgene praktiserte man en valgordning med direkte flertallsvalg i enmannskretser. Indre Sogn valgte således én representant og én personlig vararepresentant.

Valgkretsen Indre Sogn bestod av herredene Jostedal, Lyster/Luster, Hafslo, Årdal, Lærdal, Borgund, Sogndal og Aurland med rundt 16&nbsp;000 innbyggere og 8&nbsp;000 stemmeberettigede etter innføringen av kvinnelig stemmerett.

#### Valgresultat

#### Stortingsrepresentanter

## Se også
* Indre Sogn prosti

## Referanser
Malaysia under Sommer-OL 1996

**Malaysia under Sommer-OL 1996**. Trettifem sportsutøvere fra Malaysia deltok i åtte sporter under Sommer-OL 1996 i Atlanta. De kom på delt 54.-plass med en sølv- og en bronsemedalje.

## Medaljer

## Medaljevinnerne

## Eksterne lenker
* OL-resultater på Sports-reference.com
RadU

**Radu Alexei Sarbu**, kjent under artistnavnet **RadU** (født 14. desember 1978 i Peresecina) er en moldovsk musiker. 

RadU ble kjent i Europa da han slo gjennom med gruppa O-Zone sammen med Arsenie Toderas (Arsenium) og Dan Balan (Crazy Loop) i 2002 med plata "number 1", men de slo gjennom for fullt med plata "Disco-O-Zone" som fikk god respons i store deler av verden.

Radu startet for seg selv etter bruddet med O-Zone, og kalte seg selv RadU, men så startet Radu og Anastacia "Ana" gruppen; Mr & Ms.

Nå produserer Radu musikk for den nye stjernen Dj Layla som synger med både Dee-Dee og Alissa.
## Referanser


## Eksterne lenker
* 
* 
*
HAFS regionråd

**HAFS regionråd** var et samarbeidsorgan eller regionråd for kommunene Hyllestad, Askvoll, Fjaler og Solund i ytre Sogn og Fjordane. De fire kommunene vil inngå i det nyopprettede Fjordane interkommunalt politisk råd.

Formålet er "å få klarlagt og ta i bruk de naturlige ressurser og fordeler i området, og å videreutvikle regionen næringsmessig, sosialt og kulturelt". Regionrådet består av ordførere og rådmenn i medlemskommunene hvor ledervervet går på omgang mellom kommunene med en funksjonstid på to år.

## Eksterne lenker
* NRK Sogn og Fjordane fylkesleksikon
Mali under Sommer-OL 1996

**Mali under Sommer-OL 1996**. Tre sportsutøvere, to kvinner og en mann fra Mali deltok i friidrett under Sommer-OL 1996 i Atlanta. Det var åttende gangen som Mali deltok i et OL, de vant ikke noen medaljer.

## Medaljer

## Eksterne lenker
* Resultater og profilside  på sports-reference.com
Zhou Tai

**Zhou Tai** (kinesisk: 周泰, død 228) var en offiser i det kinesiske kongedømmet Wu i de tre rikers tid. 

Zhou Tai var til å begynne med en av Sun Ces livvakter sammen med Jiang Qin. Zhou Tai var dyktig i sverdføring og lederkunnskap og ble forfremmet til å lede troppene. Flere ganger reddet Zhou Tai Sun Quans liv med fare for sitt eget liv. Zhou Tai ble skadet under et angrep fra Shanyue og fikk tolv dype arr.
Rue McClanahan

**Eddi Rue McClanahan** (født 21. februar 1934 i Healdton i Oklahoma, død 3. juni 2010 i ) var en amerikansk Emmy-vinnende skuespiller, best kjent for sine roller i TV-seriene *[[Maude (TV-serie)|Maude]]* og *[[Pantertanter]]* hvor hun spilte mot Bea Arthur. McClanahan døde av hjerteinfarkt den 3. juni 2010.

## Referanser


## Eksterne lenker
* 
*
Cladonychiidae

* Se systematisk inndeling

**Cladonychiidae** er en gruppe av edderkoppdyr som tilhører ordenen vevkjerringer (Opiliones). 

## Utseende
Ganske små (kroppslengde 2-4 mm) vevkjerringer, vanligvis med forholdsvis korte bein. De artene som lever i dagslys er rødbrune til mørkbrune, mens hulelevende arter er blekgule uten øyne. Pedipalpene er kraftige og piggete.

## Levevis
Noen av artene lever i huler.

## Utbredelse
Slekten *[[Holoscotolemon]]* er utbredt i den palearktiske sone, de øvrige slektene er bare kjent fra USA.

## Systematisk inndeling

* Edderkoppdyr (Arachnida)
** Vevkjerringer (Opiliones) 
*** underorden Laniatores Thorell, 1876
**** gruppe (infraorden) Insidiatores
***** overfamilie Triaenonychoidea Absalon & Kratochvil, 1932
****** familie Cladonychiidae Hadzi, 1935
******* *[[Cryptomaster leviathan]]* (Briggs, 1969) — Oregon
******* slekten *[[Erebomaster]]* Cope, 1872 (synonym *[[Cladonychium]]* Hadzi, 1935)
******** *[[Erebomaster flavescens]]* Cope, 1872 — huler; Virginia, Indiana, Kentucky
******** *[[Erebomaster acanthina]]* (Crosby & Bishop, 1924) —  sørøstlige USA
******** *[[Erebomaster weyerensis]]* Packard, 1888
******* *[[Proholoscotolemon nemastomoides]]* (Koch & Berendt, 1854) – fossil art fra baltisk rav
******* slekten *[[Holoscotolemon]]* Roewer, 1915 – den palearktiske sone
******** *[[Holoscotolemon unicolor]]* Roewer, 1915 — Tyrol
******** *[[Holoscotolemon jaqueti]]* (Corti, 1905) — Romania
******** *[[Holoscotolemon querilhaci]]* (Lucas, 1864) —  sørlige Frankrike
******** *[[Holoscotolemon granulatus]]* Roewer, 1915
******** *[[Holoscotolemon franzinii]]* M. Tedeschi & R. Sciaky, 1994 — Italia
******** *[[Holoscotolemon lessiniense]]* J. Martens, 1978 — Italia
******** *[[Holoscotolemon monzinii]]* M. Tedeschi & R. Sciaky, 1994 — Italia
******** *[[Holoscotolemon naturae]]* M. Tedeschi & R. Sciaky, 1994 — Italia
******** *[[Holoscotolemon oreophilum]]* J. Martens, 1978 — Italia
******* slekten *[[Speleomaster]]* Briggs, 1974
******** *[[Speleomaster lexi]]* Briggs, 1974 — Idaho
******** *[[Speleomaster pecki]]* Briggs, 1974
******* slekten *[[Theromaster]]* Briggs, 1969
******** *[[Theromaster archeri]]* (Goodnight & Goodnight, 1942) — Alabama
******** *[[Theromaster brunnea]]* (Banks, 1902) — Nord-Carolina

## Kilder
* Ubick, D. og Dunlop, J.A. (2005) On the placement of the Baltic amber harvestman *Gonyleptes nemastomoides* Koch & Berendt, 1854, with notes on the phylogeny of Cladonychiidae (Opiliones, Laniatores, Travunioidea). Fossil Record 8(1): 75-82.http://www3.interscience.wiley.com/journal/112137182/abstract?CRETRY=1&SRETRY=0
* Fauna Europaea Web Service – utbredelsesdatabase over europeiske dyr 

## Eksterne lenker
* 
* Bilder av ''Erebomaster'' sp.
Pentanychidae

* Se systematisk inndeling

**Briggsidae** er en gruppe av edderkoppdyr som tilhører ordenen vevkjerringer (Opiliones). Familien var inntil nylig kjent som Pentanychidae.

## Utseende
Små (kroppslengde 2-3 mm), gule eller oransje vevkjerringer med svarte tegninger.

## Levevis

## Utbredelse
Familien er bare kjent fra det nordvestlige USA, fra delstatene Washington og Oregon.

## Systematisk inndeling

* Edderkoppdyr (Arachnida)
** Vevkjerringer (Opiliones) 
*** underorden Laniatores Thorell, 1876
**** gruppe (infraorden) Insidiatores
***** overfamilie Triaenonychoidea Absalon & Kratochvil, 1932
****** familie Briggsidae Özdikmen & Demir, 2008 (synonym Pentanychidae Briggs, 1971)
******* *[[Isolachus spinosus]]* Briggs, 1971 — Oregon
******* slekten *[[Briggsus]]* Özdikmen & Demir, 2008 (synonym *[[Pentanychus]]* Briggs, 1971)
******** *[[Briggsus hamatus]]* (Briggs, 1971) — Oregon
******** *[[Briggsus bilobatus]]* (Briggs, 1971) — Oregon
******** *[[Briggsus clavatus]]* (Briggs, 1971) — Oregon
******** *[[Briggsus flavescens]]* (Briggs, 1971) — Oregon
******** *[[Briggsus pacificus]]* (Briggs, 1971) — Washington

## Kilder

## Eksterne lenker
*
Sveinung Bjelland

**Sveinung Bjelland** (født 1970) er en norsk klassisk pianist bosatt i Oslo. 

Han har studert med professor Hans Leygraf ved Mozarteum i Salzburg og ved Hochschule der Künste i Berlin. Bjelland ble i 1999 kåret til *Årets unge solist* av Rikskonsertene. Han har mottatt flere priser, deriblant Levin-prisen og Shell-prisen.
Han har vært solist med alle våre største orkestre under profilerte gjestedirigenter, og han gjestet en rekke konsertserier og festivaler i diverse europeiske land, hvor han har markert seg like sterkt i solistrollen som i kammermusikken. 
Han har gjort en rekke innspillinger, både som solist og kammermusiker. Ikke minst hans innspilling, *[[Domenico Scarlatti|Scarlatti]] og [[Felix Mendelssohn|Mendelssohn]]: Sonater*, er blitt mottatt med internasjonal begeistring og innspillingen ble nominert til Spellemannprisen 2006. Bjelland er professor i klaver ved Norges Musikkhøgskole. 

## Utgivelser
* *Gudbrandsdalstonen* BERGEN DIGITAL (2000)
* Alina Pogostkina og Sveinung Bjelland: Mendelssohn - *Concerto for violin, piano and strings* SOL CLASSICS (2003)
* Fredrik Fors og Sveinung Bjelland: *Works for clarinet and piano* HARMONIA MUNDI (2004)
* Sveinung Bjelland / Stavanger Symfoniorkester: *Geirr Tveitt - Klaverkonsert no.1* BIS (2004)
* Sveinung Bjelland / Nils Anders Mortensen / Stavanger Symfoniorkester: *Geirr Tveitt - Konsert for 2 klaver og orkester (Variasjonar yvir ei folkevisa frao Hardanger) BIS (2004)*
* Eir Inderhaug og Sveinung Bjelland: *Eg veit ei lita gjente* SIMAX CLASSICS (2005)
* Isa Katharina Gericke og Sveinung Bjelland: *Waldabendlust* SIMAX CLASSICS (2003)
* *[[Domenico Scarlatti|Scarlatti]] og [[Felix Mendelssohn|Mendelssohn]]: Sonater* SIMAX CLASSICS (2006)
* Fredrik Fors og Sveinung Bjelland: *Black Bird* 2L (2009)
* Daniel Behle og Sveinung Bjelland: *Schubert - Die schöne Müllerin* CAPRICCIO RECORDS (2010)
* Daniel Behle og Sveinung Bjelland: *Schumann - Dichterliebe / Schubert* - Songs CAPRICCIO RECORDS (2011)
* Anders Kjellberg Nilsson og Sveinung Bjelland: *Trace of Impressions* 2L (2013)
* Daniel Behle og Sveinung Bjelland: *Johannes Brahms - Die schöne Magelone* CAPRICCIO RECORDS (2014)
* SVEINUNG BJELLAND / KORK: Schumann/Chopin Lawo Records (2018)
## Referanser


## Kilder
* www.kulturnett.no
* Om Sveinung Bjelland på Universitetet i Agders nettsider

## Eksterne lenker
* 
* 
*
Morisker

En **morisk** (spansk: morisco, portugisisk: mourisco) kaltes de spanske muslimer (og deres etterkommere) som hadde latt seg døpe etter Reconquistaen av Granada i 1492. De fleste morisker holdt fast ved sitt språk, sine skikker og, i realiteten, ved sin religion. De ble derfor gjenstand for tvangsassimilering og forfølgelser. Dette utløste opprør, og 1609 ble det påbudt at alle morisker skulle forlate Spania. De utgjorde da mellom en kvart og en halv million mennesker, og de fleste drog til Nord-Afrika.

## Referanser
Knesetting

**Knesetting** (norrønt *knésetja*) betyr aksept av noe som dermed gjøres til en regel; etter den norrøne skikken der adopsjon ble stadfestet ved å ta barnet på fanget, slik som kong Adalstein av England tok Harald Hårfagres sønn Håkon Adalsteinsfostre på fanget som tegn på at han ville oppfostre gutten. 

En parallell inngikk i skikkene rundt festemål og bryllup i norrøn tid, der bruden satte seg på brudgommens fang eller knær for å vise sin aksept av ekteskapet.

I *[[Iliaden]]* sier den barnløse vognkjøreren Fønix til helten Akhilles: «*Du ville verken spise hjemme eller ute før jeg først satte deg på knærne mine.*»

Det er alminnelig antatt at det engelske ordet *genuin* («ekte») er avledet av *gene* («føde», «sette til verden»), men det er også foreslått (av den franske språkforskeren Antoine Meillet) en sammenheng mellom *genuin* og *genū* («kne»).«genuine», ''etymonline

## Referanser


## Se også
* Åsatrufellesskapet Bifrost

## Litteratur
* Steinsland, Gro. *Norrøn Religion. Myter, riter, samfunn*. Pax Forlag, Oslo. 2005, side 328ff.
Rolf Becker

**Rolf Becker** (født 25. november 1923 i London, død 3. november 2014 i Rottach-Egern i Bayern) var en tysk-engelsk forfatter som i Norge kanskje er mest kjent for å ha skrevet hørespillene om «*[[Dickie Dick Dickens]]*» og «*[[God aften, mitt navn er Cox]]*» sammen med sin kone Alexandra.

Becker bodde i sin ungdom i Erfurt, og startet med sitt forfatterskap da han satt som krigsfange i England. 

Rolf og Alexandra Becker giftet seg i 1953.

Etter konens død i 1990, fortsatte Becker å skrive under navnet *Rolf A. Becker* (med *A.* som en hyllest til sin avdøde kone).

## Referanser


## Eksterne lenker
*  (Engelsk)
Alfred Molina

**Alfred Molina** (født 24. mai 1953 i London) er en Tony Award-nominert britisk skuespiller. Han spilte rollen som Doctor Octopus i *[[Spider-Man 2]]* og har også hatt sentrale roller i filmer som *[[Not Without My Daughter]]*, *[[Sjokolade (film fra 2000)|Chocolat]]*, *[[Frida (film)|Frida]]*, *[[Da Vinci-koden (film)|The Da Vinci Code]]* og *[[Trollmannens læregutt (2010 film)|Trollmannens læregutt]]*.

## Privatliv
Molina har amerikansk statsborgerskap. Han har vært gift med skuespiller Jill Gascoine siden 1985. Alfred Molina snakker flytende italiensk og spansk, og bor i Los Angeles.

## Referanser


## Eksterne lenker
*
Lufthavnen metrostasjon

**Lufthavnen stasjon**, hvis navn ble vedtatt  sommeren 2004, er siste stasjon på metroens tredje forlengelse på Amagers østkyst, Østamagerbanen, som besto av en forlengelse av linje M2. Strekningen strekker seg over 4,5 kilometer (hvorav ½ kilometer går under bakken) fra Lergravsparken metrostasjon til Lufthavnen stasjon med stopp ved fem stasjoner og gjorde stasjonen til den nye endestasjonen på linje M2. Det egentlige anleggsarbeidet ble påbegynt ved våren 2004. Byggingsarbeidet består av to separate broer over henholdsvis Øresundsmotorveien (E20) og den nærliggende jernbanen til henholdsvis innkommende og utgående metrotog. Stasjonen slutter etter en sikkerhetsbremsesone, ved den nordlige vingespiss av flyplassens Terminal 3 (stasjonsområdet i den spisse enden) på øverste etasje i parkeringshuset P5 og vest for Hilton Copenhagen Airport hotell. Lufthavnen stasjon kommer til å ligge på de nye broer - umiddelbart før lufthavnens parkeringshus. Heretter finnes det en gangpassasje fra stasjonen inn og gjennom parkeringshuset, slik at passasjerene kan gå direkte inn i flyplassens Terminal 3. Det blir en videre oppgang til stasjonen fra gateplan.

Den 8. september 2005 ble det arrangert et reisegilde på metrostasjonen som en feiring av at rekonstruksjonen på det nye byggingen var ferdig. Lufthavnen stasjon ble åpnet den 28. september 2007 og skulle ifølge en prognose daglig betjene rundt 25.000 passasjerer. Ørestadsselskabet (Østamagerbaneselskabet) sto for konstruksjonen av banen over det østlige Amager (til og med Øresundsmotorveien), mens Københavns Lufthavne A/S var byggherre til selve Lufthavnen metrostasjon (fra og med jernbanesporene) i samarbeid med Ørestadsselskapet. Metrostasjonen er tegnet av Vilhelm Lauritzen Arkitekter, og skal matche med lufthavnens øvrige arkitektur og fasade ved bruk av materialene granitt, stål og glass. Samme tegnestue har nemlig tegnet jernbanestasjonen, Terminal 3 og kontrolltårnet i Københavns lufthavn, Kastrup og er særlig kjent for å ha stått bak den gamle lufthavnsterminalen fra 1939. Arkitektonisk er stasjonen unik sammenlignet med de øvrige metrostasjonene, siden den er plassert over jernbanesporene og utformet som en lukket glass- og takkonstruksjon med overlys og utsikt til Øresund, motorvei og lufthavn.

## Referanser
Alexandra Becker

**Alexandra Becker** (født 10. juli 1925 i Hamburg, død 24. oktober 1990 i Bad Wiessee) var en tysk forfatter som sammen med sin mann, Rolf Becker, skrev hørespill for tysk radio. I Norge er de best kjent for hørespillene om «*[[Dickie Dick Dickens]]*» og «*[[God aften, mitt navn er Cox]]*».

Rolf og Alexandra Becker giftet seg i 1953.

## Verk
* *Dickie Dick Dickens,* (Verlag Glock & Lutz, Heroldsberg 1959) Neuausgabe: dtv – ISBN 3423102551
* *Dickie Dick Dickens – Tätlichkeitenbericht,* Gryphon – ISBN 3935192169
* *Dickie Dick Dickens gibt kein Fersengeld,* Glock & Lutz, 1961
* *Dickie Dick Dickens gegen Chicago,* dtv 1984 – ISBN 3423103590
* *Dickie Dick Dickens schlägt Wellen,* dtv – ISBN 3423105852
* *COX I: Gestatten, mein Name ist Cox – Ein Spaßvogel im Kampf mit der Unterwelt,* (Sigbert Mohn, Gütersloh 1961) Neuausgabe: Lübbe – ISBN 3404007883
* *COX II: Mord auf Gepäckschein 3311,* (Sigbert Mohn, Gütersloh 1962) Neuausgabe: Signum
* *COX III: Frachtgut für die Hölle,* (S. Mohn/Signum, Gütersloh 1968) Neuausgabe: Lübbe – ISBN 3404010574
* *COX IV: Gestatten, mein Name ist Cox: Der Fünf-Uhr Mord,* Stellfeld – ISBN 3935192649
* Rolf A. Becker: *Rendezvous mit meinem Mörder,* (Bastei 37032, 1977) Neuausgabe: Lübbe – ISBN 3404006186
* Rolf A. Becker: *Der Mann vom Eaton Place,* Heyne 8973, 1994 – ISBN 3453073533
* Rolf A. Becker: *Gestatten, mein Name ist Cox – Eben war die Leiche doch noch da,* Gryphon 2000 – ISBN 393519241X
* *Familie Schölermann,* Dörner Verlag, Düsseldorf 1960 – ISBN 3871521949
* Rolf A. Becker: *Marienhof – der Roman zur Fernsehserie,* 1991 Ehrenwirth – ISBN 3548231470
* Rolf und Alexandra Becker: *Antonia – Zwischen Kaiserwalzer und Preußens Gloria,* Ullstein 1991 – ISBN 3548226221

## Referanser


## Eksterne lenker
* 
*
Timrå IK

**Timrå IK** er en svensk ishockeyklubb i Timrå i Sverige, som spillet i Elitserien. Klubben er grunnlagt i 1928 og holder til i Timrå. Klubbens hjemmearena er Eon Arena.

Flere nordmenn har spilt i klubben, blant annet Espen Olsen Lie, Stephen Foyn, Morgan Andersen og Martin Røymark.

## Referanser


## Eksterne lenker
* Timrå IK
*
Cody Simpson

**Cody Robert Simpson** (født 11. januar 1997), er en australsk artist og gitarist fra Gold Coast i  Queensland, Australia.

## Tidlig liv
Simpson ble født i Gold Coast, Queensland, Australia, til foreldrene Brad og Angie Simpson. Han har to yngre søsken, Tom og Alli. Han er også en talentfull svømmer og har vunnet to gullmedalajer i Queensland Swimming Championships. Simpson trente hos «Miami Swimming Club» under treneren Ken Nixon. Simpsons mor jobbet som frivillig i klubben.

Simpson begynte å spille inn låten hjemme på gutterommet, sommeren 2009, som han lastet opp på YouTube. Han la ut låter som «I'm Yours» av Jason Mraz, «Cry Me a River» og «Señorita» av Justin Timberlake, «I Want You Back» av The Jackson 5, og hans egen låt, «One» og «Perfect». Han ble oppdaget på YouTube av Shawn Campbell,, en Grammy-nominert produsent, som har produsert for blant annet Jay-Z. 

## Diskografi
;Studioalbum
* *[[Paradise (Cody Simpson album)|Paradise]]* (2012)
* *[[Surfer's Paradise (Cody Simpson album)|Surfer's Paradise]]* (2013)
* *[[Free (Cody Simpson album)|Free]]* (2015)

;EP-er
* *[[4 U]]* (2010)
* *[[Coast to Coast (Cody Simpson EP)|Coast to Coast]]* (2011)

## Turnéer
* Waiting 4U Tour (2010)
* Coast to Coast Mall Tour (2011)
* Welcome to Paradise (2012)
* Paradise Tour (2013)
* Acoustic Tour (2014)

## Referanser


## Eksterne lenker
* 
* 
* 
*
Jernbane i Polen

**Jernbane i Polen** består av rundt 19&nbsp;599 km spor i 2008, hvorav brorparten er elektrifisert, slik at togene får strømmen sin fra kjøreledninger.

Det finnes fire selskaper som ivaretar jernbanen i Polen:

**PKP Polskie Linie Kolejowe* (infrastruktur)
**PKP Przewozy Regionalne* (regional persontransport)
**PKP Cargo* (godstransport)
**PKP Intercity* (persontransport)

## Sporvidde
Polen benytter for det meste standardspor (1,435 mm). Unntaket er en bredsporslinje fra stålverket i Katowice i det sørlige Polen til den ukrainske grensen. Dessuten finnes det noen få bredsporsstubber ved grensene til Belarus og Ukraina.

### Forbinnelser med andre land

* Samme sporvidde:
**  Tsjekkia - samme kjørestrøm
**  Tyskland - forskjellig kjørestrøm - 3 kV DC/15 kV AC
**  Slovakia - samme kjørestrøm
**  Sverige - via togferge

* Sporbrudd – 1,435 mm/1,520 mm
**  Belarus - forskjellig kjørestrøm - 3 kV DC/25 kV AC
**  Litauen - forskjellig kjørestrøm - 3 kV DC/25 kV AC
**  Russland ( Kaliningrad oblast) - uten kjøreledinger
**  Ukraina - forskjellig kjørestrøm - 3 kV DC/25 kV AC
Marcello

**Marcello** er et italiensk mannsnavn dannet av det romerske familienavnet *Marcellus* som kan ha opprinnelse i gudenavnet *[[Mars (gud)|Mars]]*. Navnet er vanlig i Italia. Den franske og tyske formen *Marcel* er vanlig i mange land i Europa og Afrika, og den spanske og portugisiske formen *Marcelo* er vanlig i flere land i Sør-Amerika.

## Etymologi
*Marcello* er dannet av det romerske familienavnet *Marcellus*, som er en diminutiv form av *[[Marcus]]*. Dette navnet kan ha opprinnelse i gudenavnet *[[Mars (gud)|Mars]]*.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Marcello Malpighi (1628–1694), italiensk lege
* Marcello Haugen (1878–1967), norsk antroposof og klarsynt
* Marcello Mastroianni (1924–1996), italiensk filmskuespiller
* Marcello Lippi (f. 1948), italiensk fotballmanager og tidligere fotballspiller

## Referanser


## Eksterne lenker
*
Synthetonychiidae

* Se systematisk inndeling

**Synthetonychidae** er en gruppe av edderkoppdyr som tilhører ordenen vevkjerringer (Opiliones). 

## Utseende
Små (kroppslengde 1-2 mm, beinlengde opptil 6 mm) vevkjerringer.

## Levevis

## Utbredelse
Familien finnes bare på New Zealand.

## Systematisk inndeling

* Edderkoppdyr (Arachnida)
** Vevkjerringer (Opiliones) 
*** underorden Laniatores Thorell, 1876
**** gruppe (infraorden) Insidiatores
***** overfamilie Triaenonychoidea 
****** familie Synthetonychiidae Forster, 1954
******* slekten *[[Synthetonychia]]* Forster, 1954
******** *[[Synthetonychia oliveae]]* Forster, 1954
******** *[[Synthetonychia acuta]]* Forster, 1954
******** *[[Synthetonychia cornua]]* Forster, 1954
******** *[[Synthetonychia fiordensis]]* Forster, 1954
******** *[[Synthetonychia glacialis]]* Forster, 1954
******** *[[Synthetonychia florae]]* Forster, 1954
******** *[[Synthetonychia hughsoni]]* Forster, 1954
******** *[[Synthetonychia minuta]]* Forster, 1954
******** *[[Synthetonychia obtusa]]* Forster, 1954
******** *[[Synthetonychia oparara]]* Forster, 1954
******** *[[Synthetonychia proxima]]* Forster, 1954
******** *[[Synthetonychia ramosa]]* Forster, 1954
******** *[[Synthetonychia sinuosa]]* Forster, 1954
******** *[[Synthetonychia wairarapae]]* Forster, 1954

## Kilder

* Fauna Europaea Web Service – utbredelsesdatabase over europeiske dyr 

## Eksterne lenker
*
Løs på snippen

***Løs på snippen*** er et underholdningsprogram i fem episoder som gikk på NRK Fjernsynet fra 1973 til 1974. Programleder var Harald Tusberg. Ved siden av nytt stoff inneholdt programmet et gjensyn med Tusbergs humoristiske *[[Smil til det skjulte kamera]]*, og som i det Tusberg-ledede *[[Skjemtegauken]]* var *Salvador Melis* alias Kjell Halvorsen huspianist og leder for orkesteret *Hot Six Footstumpers*.  

I første episode fikk seerne møte Stutum – «landets største super-kverulant og landets tykkeste vitseleser. I andre sending 17. november 1973, fikk seerne oppleve at Bjørn Sand hang åtte meter over bakken, og 23. desember 1973 var Bjørn Sand med igjen.

## Referanser


## Eksterne lenker
*
Furuset ishall

**Furuset ishall** var en arena for Furuset Ishockeys hjemmekamper som eksisterte fra 1979 til 1998. Ishallen lå på tomta hvor IKEA ligger nå. Ishallen ble i 1998 revet og erstattet med Furuset Forum.

## Referanser
Hekk (andre betydninger)

**Hekk** kan sikte til:

* Hekk, lages av planter på rekke
* Hekkeløp, en gren innen friidrett
* Hekking, fuglers forplantningsaktiviteter
* Akterste, øverste del av et fartøy
* Hekk (bil), bakerste del av en bil